Bolhuis het Vrydag aan Maroela Media gesê hy het nie genoeg woorde om sy hele ervaring met die reddingspoging te beskryf nie.
Hy sê daar word hard op Kimberley gewerk om te verseker die voëls kan suksesvol terug in die natuur geïntegreer word. “In die tussentyd word daar net so hard gewerk by die geakkrediteerde instansies om te verseker die kuikens word reg grootgemaak vir hulle vrylating later in Kimberley.
“Dit is waarom dit vir ons steeds belangrik is dat al die geld wat aan verskillende instellings vir die flaminkprojek geskenk word, wel by die flaminke uitkom.”